|  |  |  |
| --- | --- | --- |
| EKONOMSKA ŠOLA  NOVO MESTO | **VAJA V PREMIERJU** | Zdenko Potočar |

**Vaja 41 – kratek video z uporabo različnih planov snemanja**

Pozorno preberi spodnje besedilo.

(Povzeto po ZLATJAN ČUČKOV: OSNOVE FILMSKE IN TELEVIZIJSKE MONTAŽE)

Vrste filmskih planov: (Vir: Jambrek, 2011.)

<http://www.filmska-sola.si/snemanje/kader-plan/>

|  |  |
| --- | --- |
|  | **TOTAL**: kadar vidimo celega človeka na posnetku.  Totale delimo na tri podskupine.  *Široki total:* osebo ali osebe na posnetku vidimo le kot majhne pike, ne moremo ugotoviti, katerega spola so, koliko so stari, kakšne vrste obleke nosijo … Vidimo pa lahko, kje se nahajajo, kakšna je okolica, vreme …  *Srednji total:* kadar vidimo več ljudi na posnetku, npr. gledalci na športni prireditvi, množica ljudi v mestu … |
|  | *Ozki total:* osebo ali osebe na posnetku vidimo od stopal do vrha glave. |
|  | **AMERIŠKI PLAN**: oseba na posnetku je vidna od kolen do vrha glave, razvit je bil za vesterne, da so lahko gledalci videli revolveraša, kako je izvlekel pištolo. |
|  | **SREDNJI PLAN**:  osebo na posnetku vidimo od pasu navzgor do vrha glave. Ta plan se uporablja tudi za snemanje različnih govorov. |
|  | **DOPRSNI PLAN**:  osebo na posnetku vidimo od višine prsi do vrha glave, velikokrat se uporablja za snemanje prizorov z dialogi. |
|  | **PORTRET:**  osebo vidimo od ramen do vrha glave, podoben je doprsnemu planu in je ravno tako uporaben pri snemanju prizorov z dialogi, vendar je že bolj intimen. |
|  | **CLOSE-UP:**  tukaj je oseba na posnetku vidna od brade do čela. Uporablja se ga za prikaz neznatnih ali močnih občutkov, npr. da prikažemo majhen trzljaj na obrazu ali zaprepadenost … |
|  | **DETAJL:**  s tem filmskim planom usmerimo pozornost na določen detajl, ki je pomemben za razlago zgodbe. Lahko je predmet, gib, del telesa … |

IZDELAJ:

1.

Izdelaj scenarij 60 sekundnega videa s poljubno vsebino v katerem pa moraš uporabiti vse sledeče plane:

- SPLOŠNI PLAN ALI TOTAL


- SREDNJI PLAN ali DOPRSNI PLAN

- PORTRET

Vrstni red planov določi sam glede na potek videa. Upoštevaj pravilo, da pričneš s totalom in plane ne preskakuješ.

Vsebina videa je lahko recimo pogovor dveh oseb, nakup izdelka, dogovor za kuhanje kosila, dogovor o sprehodu psa, …… V vsakem primeru poskušaj v videu z velikim planom ustvariti čim večjo dramatičnost sporočila.

V scenariju predvidi vseh 5 položajev snemanja kamere.



Položaj kamere 3 uporabi za SPLOŠNI PLAN ALI TOTAL

Položaj kamere 2 in 4 uporabi za SREDNJE BLIŽNJI PLAN ali BLIŽNJI PLAN

Položaj kamere 1 in 5 uporabi za VELIKI PLAN

Scenarij napiši in ga v wordovi datoteki oddaj.Pazi na ustrezno poimenovanje datotek

(Naprimer: 2020-11-02\_Potočar\_Vaja\_41\_scenarij\_ver\_01.docx)

2.

Posnemi in zmontiraj video po zamišljenem napisanem scenariju.

Ne pozabi na zaključno špico s podatki o igralcih, snemalcu, montažerju, kraj in datum.

OBVEZNO:

- obvezno pri urejanju uporabljaj mape (GRADIVO, PROJEKT, RENDER)

- pazi na ustrezno poimenovanje datotek (Naprimer: 2020-11-02\_Potočar\_Vaja\_11\_ver\_01.mp4)

- velikost datoteke skrči kolikor se le da (ustrezno: med 5 in 10MB)

- oddajaš renderirano (mp4) datoteko

- obvezna uporaba avtorskih (torej tvojih) video posnetkov

- video posnetke lahko narediš s telefonom

**Rakurz**

je snemalni kot, pod katerim je posnet določen kader filma. Z izbiro rakurza lahko prikažemo lastnosti objekta snemanja, npr. dominanten, šibek, izgubljen, samozavesten, majhen, velik…

V osnovi ločimo normalni rakurz (brez vidnega kota), zgornji rakurz, spodnji rakurz in ptičjo perspektivo.



Vir: Lannom, 2020